**Polaznici kurseva stranih jezika ALDI -„Napredni institut za tehnologije i inovacije“ Ustanova za obrazovanje odraslih Goražde dužni su pridržavati se sljedećih pravila:**

**Upis na kurs**

Polaznici su dužne prilikom prijave i upisa na kurs ostaviti tačne podatke na info desku: ime i prezime, kontakt telefon i e-mail adresu. U cilju blagovremenog obavještavanja o bitnim detaljima kursa polaznici trebaju redovno provjeravati e –mail poštu putem koje će dobijati informacije.

Donja starosna granica za upis na kurseve stranih jezika je 16 godina.

Polaznici mogu upisati isključivo početni stepen ukoliko ranije nisu učili odabrani strani jezik.

Ukoliko polaznik ima predhodno znanje iz odabranog jezika, te smatra da može ići na napredne stepene, dužan je pristupiti naprednom palcement testu u ustanovi. Na osnovu rezultata placement testa polazniku će biti preporučeno na koji stepen se može upisati. Polaznik može odlučiti da li će upisati predloženi stepen ili želi početi s nižim stepenima.

Polaznik nema mogućnost upisa na napredni stepen ukoliko njegovo predznanje ne odgovara tom nivou.

**Uplata za pohađanje kursa**

Polaznici svoje mjesto na kursu mogu osigurati isključivo uplatom na info desku izvršiti do popune mjesta ili putem žiro računa. Osobe koje se prijave, a ne izvrše uplatu do navednog datuma gube mjesto na kursu.

Prilikom uplate polaznici su dužni provjeriti datum početka nastave za svoj stepen kursa i termine u kojima će se nastava odvijati. Nakon što se formiraju grupe za kurs, naknadna promjena termina nije moguća.

**Formiranje grupa i pokretanje programa**

Odluka o pokretanju stepena i početku nastave ovisi o tome da li je za njega prijavljen dovoljan broj polaznika, te da li su blagovremeno izvršene uplate. Grupe za kurs se formiraju na osnovu broja prijavljenih osoba i izvršenih uplata.

Ustanova zadržava pravo da se određeni stepen kursa prolongira ili otkaže ukoliko za njega nema dovoljan broj zainteresovanih. U tom slučaju, centar će vratiti novac prijavljenim osobama.

**Odustajanje od kursa i povrat novca**

Ustanova može izvršiti povrat novca isključivo u periodu dok traju prijave za kurs, a prije početka nastave. Nakon formiranja grupe i isteka roka za prijave nema povrata novca, bez obzira na razlog odustajanja.

**Redovnost dolaska na nastavu i pravila vezana za nastavni proces**

Jedan stepen redovnog kursa engleskog i njemačkog jezika se realizuje u 44 školska časa u koje je uključeno i završno testiranje polaznika.

Da bi ostvarili pravo na izlaska na završni ispit polaznici ne smiju više od 30 % izostanaka od ukupnog broja časova.

Nakon što se prijavi i uplati kurs svaki polaznik na sebe preuzima odgovornost redovnog dolaska na nastavu. Svaki polaznik je upoznat s terminima nastave prije početka kursa i na osnovu toga odlučuje da li mu termin odgovara i da li će se prijaviti.

Polaznici su dužni na nastavu da dolaze na vrijeme, a u slučaju opravdanog kašnjenja da budu tihi i ne ometaju nastavni proces.

Polaznici su obavezni na svaki čas sa sobom donositi potrebne materijale i udžbenike.

**Certificiranje**

Polaznicima će biti uručen certifikat/potvrda/uvjerenje o uspješno završenom stepenu kursa samo ukoliko nisu imali više od 30% izostanaka i ukoliko je završni ispit uspješno položen.

Polaznici koji nisu redovno pohađali nastavu, koji nisu izašli na završni ispit ili nisu uspješno položili ispit gube pravo na certifikat.

**Molimo vas da se pridržavate navedenih pravila kako bismo zajedno dodatno poboljšali kvalitet nastave i časove stranih jezika učinili još efikasnijim i prilagođenijim vašim potrebama.**

Vaš AITI